ตั้งแต่ช่วงเดือน กันยายน~ตุลาคม 2565 ได้มีการเริ่มการเปลี่ยนท่อน้ำและยกระดับถนนในชุมชนหมู่บ้านเพชรสยาม 3 ในช่วงแรกการทำงานมีความราบรื่น แต่พอเวลาผ่านไปหลังจากทำการเจาะถนน และทำการวางท่อใหม่ เรียบร้อยแล้วนั้น ทางผู้รับเหมา ได้ทำการ นำทรายละเอียด+กรวด มาปิดบริเวณที่เป็นท่อน้ำเอาไว้ทั่วบริเวณที่มีการเปลี่ยนท่อน้ำทั้งสองฝั่ง ถนนหลักของชุมชน และหลังจากนั้นเป็นเวลา 1-2 เดือนแล้ว (พฤศจิกายน2565-มกราคม2566) ไม่มีความคืบหน้าของการทำงานเลย ทำให้เกิดปัญหาดังต่อไปนี้
***1. เนื่องจากมีการนำทรายมาปิดท่อเอาไว้ ทำให้มีฝุ่นจำนวนมาก ทั้งตอนที่มีรถผ่านและไม่มีรถผ่าน เข้ามาในบ้านของชาวบ้านในชุมชน มากผิดปกติ ถึงแม้จะทำการปิดประตูบ้าน แต่ก็ยังมีฝุ่นจำนวนมาก เล็ดลอดเข้ามาในบ้าน ทำให้ลูกบ้านมีอาการ ไม่น่าพึงประสงค์ เช่น มีเสมหะเป็นจำนวนมาก ไอ คอแดง (ตรวจสอบแล้วไม่ใช่อาการของโควิด19) ถึงแม้ว่าลูกบ้านได้ใส่แมสออกไปด้านนอกบ้านทุกครั้งที่มีโอกาส
แต่เมื่อวันก่อนได้มีคนงาน(ไม่แน่ใจใช่คนงานของผู้รับเหมาหรือไม่) ได้นำถังตักน้ำเน่าในส่วนของท่อที่ไม่ได้มีทรายปิดเอาไว้ มาเทราดบนถนน เป็นจำนวนมาก ทำให้ส่งกลิ่นไปทั้งทั่วบริเวณ ท่านคิดว่านี่คือการแก้ปัญหาที่ถูกต้องรึไม่? 

2. การขุดท่อเอาไว้แล้วไม่รีบมาจัดการเสียที ทำให้มีน้ำขัง ส่งกลิ่นเหม็นและเป็นที่เพาะพันธุ์ของยุงลาย ทำให้ชาวบ้านมีความเสี่ยงในการเกิดโรคไข้เลือดออก และมีความเสี่ยงที่จะทำให้เด็กเล็กหรือแม้แต่ผู้ใหญ่เกิดอุบัติเหตุตกลงไปในท่อได้.

3. การนำทรายมาเทไว้บริเวณท่อที่ทำการเปลี่ยนใม่ เนื่องจากบริเวณด้านใต้นั้นเป็นโพรง ทำให้ทรายสามารถยุบตัวได้ตลอดเวลา สามารถทำให้เกิดอุบัติเหตุ ได้ทั้ง คนเดินถนน รถยนต์ รถจักรยานยนต์ ฯลฯ ตกลงไปในโพรงได้

สุดท้ายนี้ การมาเปลี่ยนท่อและยกระดับถนนนั้นเป็นเรื่องที่ดีของชุมชน ทางชุมชนจึงได้ลงมติกันให้มีการก่อสร้างเกิดขึ้น แต่ทางเขตและผู้รับเหมาไม่มีความสามารถในการจัดการ การก่อสร้างให้เสร็จได้โดยไวหรือไม่?? ทำให้ส่งผลกระทบต่อผู้อาศัยในชุมชนมากมายขนาดนี้ 

ทั้งนี้ปัญหาฝุ่นนั้นสามารถก่อให้เกิดปัญหาทางสุขภาพระยะยาวได้ (เหมือนกับการสูบบุหรี่วันละหลายๆมวนเลยทีเดียว) ขอให้ท่านมาจัดการปัญหาและทำการก่อสร้างต่อให้โดยไว

ขอให้ทางเขตและผู้รับเหมาช่วยกันคิดหาวิธีแก้ไขปัญหา และก่อสร้างให้รวดเร็วขึ้น เพื่อไม่ให้เกิดปัญหากับชาวบ้านด้วย ขอขอบคุณ